
                                                                             Bucureşti, 12 septembrie 2007
                                                                                          23/256/2007
   Plx527/2007
BIROUL PERMANENT

AL

CAMEREI DEPUTAŢILOR

În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru aderarea Guvernului României la Acordul Internaţional al Cafelei 2001, adoptat la 27 septembrie 2000, la Londra, prin Rezoluţia nr.393 a Consiliului Internaţional al Cafelei.
În raport de obiectul şi conţinutul său, proiectul de Lege face parte din categoria legilor ordinare.

În conformitate cu prevederile art. 75 din Constituţia României, republicată şi ale art.92 alin. (8) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este prima Cameră sesizată.
PREŞEDINTE,

Iulian Iancu

PLx 527/03.09.2007                                                                                                                                     
                                                                                                      Nr. 23/256/2007

                                                                                                            04.09.2007

RAPORT 
asupra proiectului de Lege pentru aderarea Guvernului României la Acordul Internaţional al Cafelei 2001, adoptat la 27 septembrie 2000, la Londra, prin Rezoluţia nr.393 a Consiliului Internaţional al Cafelei.

În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii a fost sesizată pentru dezbatere în fond, cu proiectul de lege nr. PLx527 din 03 septembrie 2007, pentru aderarea Guvernului României la Acordul Internaţional al Cafelei 2001, adoptat la 27 septembrie 2000, la Londra, prin Rezoluţia nr.393 a Consiliului Internaţional al Cafelei, trimis cu adresa nr. PLx527 din 03 septembrie 2007, înregistrată sub nr. 23/256/2007 din 4 septembrie 2007.
Proiectul de lege a fost avizat favorabil de către Consiliul Legislativ, conform adresei nr. 871 din 2 iulie 2007.

          Comisia juridică, de disciplină şi imunităţi a avizat favorabil proiectul de lege, conform adresei nr. 31/889 din 11.09.2007.
Proiectul de lege are ca obiect de reglementare aderarea Guvernului României la Acordul Internaţional al Cafelei 2001, adoptat la 27 septembrie 2000, la Londra, prin Rezoluţia nr.393 a Consiliului Internaţional al Cafelei.


Acordul constituie un tratat internaţional multilateral, adoptat la nivel guvernamental, în numele statelor membre ale Organizaţiei Naţiunilor Unite, prin Rezoluţia nr. 393 a Consiliului Internaţional al Cafelei, la care statul român urmează să devină parte şi care intră sub incidenţa prevederilor art.19, alin (1) din Legea nr. 590/2003 privind tratatele.
În conformitate cu prevederile art.61 din Regulamentul Camerei Deputaţilor, republicat, membrii Comisiei pentru industrii şi servicii au examinat proiectul de Lege  în şedinţa din 10 septembrie 2007.
La lucrări au fost prezenţi, din partea Comisiei pentru industrii şi servicii 21 deputaţi, din totalul de 22 de membri ai comisiei
La discuţiile asupra proiectului de lege au participat în calitate de invitaţi domnii Alpar Benedek – director şi Baltă Tudorel - consilier din cadrul Ministerului Agriculturii şi Dezvoltării Rurale.
În urma dezbaterilor, membrii Comisiei au hotărât , cu majoritate de voturi, ca proiectul de lege pentru aderarea Guvernului României la Acordul Internaţional al Cafelei 2001, adoptat la 27 septembrie 2000, la Londra, prin Rezoluţia nr.393 a Consiliului Internaţional al Cafelei, să fie supus spre dezbatere şi adoptare în plenul Camerei Deputaţilor, în forma prezentată de iniţiator.
În raport de obiectul şi conţinutul său, proiectul de Lege face parte din categoria legilor ordinare.

Potrivit prevederilor art.75 din Constituţia României, republicat, şi  ale art.92 alin (8) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este prima Cameră sesizată.
           
Preşedinte                                                    Secretar

                  Iulian IANCU                                            Aurelia VASILE 
          Viorela Gondoş – Consilier;


Viorica Petraşcu – Consilier.

